EkBass/fiwiki-20250220-pages-articles huggingface dataset:
David Dorfman

David Benjamin Dorfman (s. 7. helmikuuta 1993) on yhdysvaltalainen näyttelijä. Hänet tunnetaan muun muassa Joeyn roolissa elokuvassa Sydän lyö (2000), sekä Aidanin roolista elokuvassa Ring (2002); hän teki saman roolin myös elokuvan jatko-osassa Ring 2 (2005). Dorfmanilla on ollut muitakin rooleja, esimerkiksi elokuvassa Texasin moottorisahamurhat (2003). Hän on esiintynyt useaan otteeseen Family Law -sarjassa ja vieraillut myös Ally McBeal -komediassa. == Lähteet == * Luokka:Yhdysvaltalaiset elokuvanäyttelijät Luokka:Vuonna 1993 syntyneet Luokka:Elävät henkilöt Luokka:Yhdysvaltalaiset lapsinäyttelijät
Kriasos

Kriasos oli kreikkalaisessa mytologiassa Argoksen ja Euadnen, jokijumala Strymonin tyttären, poika. Hänen sisaruksiaan olivat Peiros, Epidauros ja Ekbasos.Apollodoros, Bibliotheke ('Kirjasto') 2.1.2 (engl. käännös)Hyginus, Fabulae cxlv (engl. käännös) Häntä seurasi valtaistuimelle Forbas, joka oli joko hänen poikansa tai veljensä.Pausanias, Periegesis tes Hellados ('Kreikan kuvaus') 2.16.1 (engl. käännös) == Lähteet == Luokka:Argoksen kuninkaat
Luol Deng

Luol Deng (s. 16. huhtikuuta 1985 Wau) on sudanilaissyntyinen englantilainen koripalloilija. Pienenä laitahyökkääjänä pelannut Deng edusti NBA:ssa viittä eri seuraa, joista pisimpään Chicago Bullsia. Hänet valittiin kahdesti NBA:n tähdistöotteluun sekä kerran NBA:n tulokkaiden tähdistöjoukkueeseen ja NBA:n kakkospuolustustähdistöön. Deng palkittiin vuonna 2007 NBA:n "Sportsmanship" -palkinnolla. == Koripalloura == Deng lähti Blair Academysta valmistuttuaan Duken yliopistoon. Yhden siellä vietetyn vuoden jälkeen hän sai vuonna 2004 NBA-varauksensa ensimmäisen kierroksen seitsemäntenä. === Chicago Bulls 2004–2014 === Deng aloitti uransa NBA:ssa Chicago Bullsissa kaudella 2004–2005. Hän pelasi kauden aikana 61 ottelua ja teki keskimäärin 11,7 pistettä ottelua kohden. Hän oli sivussa loppukauden rannevamman vuoksi mutta tuli silti valituksi NBA:n tulokkaiden tähdistöjoukkueeseen. Bulls eteni ensimmäistä kertaa seitsemään vuoteen pudotuspeleihin, mutta loukkaantumisen vuoksi Deng ei voinut osallistua. Toisella kaudellaan 2005–2006 Deng pelasi 78 ottelua ja teki keskimäärin 14.3 pistettä ottelua kohden. Tällä kertaa Deng pääsi pelaamaan Bullsin mukana pudotuspeleihin. Joukkue kuitenkin putosi itäisen konferenssin ensimmäisellä kierroksella Miami Heatille otteluvoitoin 4–2. Deng pelasi kaudella 2006–2007 Bullsin kaikki 82 runkosarjaottelua avauskokoonpanossa, kuten myös kaudella 2010–2011. === Myöhemmät vuodet 2014–2019 ja lopetus === Deng siirtyi Cleveland Cavaliersiin tammikuussa 2014 ja edelleen Miami Heatiin kesäkuussa 2014. Heinäkuussa 2016 hän siirtyi Los Angeles Lakersiin ja syyskuussa 2018 Minnesota Timberwolvesiin. Deng solmi lokakuussa 2019 seremoniallisen yksipäiväisen sopimuksen Chicago Bullsin kanssa saaden näin ilmoittaa uransa päättymisestä pitkäaikaisen seuransa pelaajana. Hän pelasi NBA:ssa 902 runkosarjaottelua ja 62 pudotuspeliä. Runkosarjassa hän teki ottelua kohden 14,8 pistettä ja parhaalla kaudellaan 2006–2007 18,8 pistettä. Marraskuussa 2010 hän teki 40 pistettä ottelussa Portland Trail Blazersia vastaan. Hän antoi 2,3 koriinjohtanutta syöttöä ottelua kohden, ja parhaana kautena lukema oli 3,0. Hän otti 6,1 levypalloa ottelua kohden parhaan kausilukeman oltua 7,3. Pudotuspeleissä Dengin urakeskiarvot olivat 15,9 pistettä, 2,0 syöttöä ja 6,7 levypalloa, ja vastaavat parhaat kausikeskiarvot 22,2 pistettä, 3,8 syöttöä ja 8,7 levypalloa. == Yksityiselämä == Deng pakeni lapsena perheineen maansa toisen sisällissodan jaloista Egyptiin. Myöhemmin perhe sai turvapaikan Englannista, ja 14-vuotiaasta lähtien Deng on asunut Yhdysvalloissa. == Lähteet == Luokka:Sudanilaiset koripalloilijat Luokka:Brittiläiset koripalloilijat Luokka:Vuonna 1985 syntyneet Luokka:Elävät henkilöt
Homosauna

Homosauna on homoseksuaaleille tarkoitettu saunaklubi, jossa kylpemistä tärkeämpää on pääsääntöisesti seksuaalinen kanssakäyminen. Toisin kuin bordelleissa, joissa henkilökunta tarjoaa maksullisia seksuaalisia palveluja, homojen saunaklubeilla seksuaalista kanssakäymistä harjoittavat asiakkaat keskenään vapaaehtoisesti. Useat homosaunat ovat jäsenklubeja, ja prostituutio on nimenomaisesti kielletty. Homokylpylöitä tai -saunoja on ollut jo likimain tuhansia vuosia, mutta virkavalta kiinnostui niistä vasta 1900-luvulla, ja tämän johdosta niiden olemassaolo nousi myös laajempaan tietoisuuteen. Homosaunoissa harrastettavan seksuaalisen kanssakäymisen ja prostituution välinen ero on se, että homosaunojen asiakkaat maksavat saunalle vain pääsymaksun ja viettävät sitten aikaa ja/tai harrastavat seksiä toistensa kanssa täysin vapaaehtoisesti ja ilmaiseksi. Myös prostituutiota on tavattu homokylpylöissä, mutta pääsääntöisesti niiden omistajat pyrkivät estämään tämän – samoin kuin suojaamattoman seksin harrastamisen. Homosaunakulttuuri koki takaiskun 1980-luvulla, jolloin HIV-epidemian aiheuttama paniikki pakotti monet homosaunat sulkemaan ovensa - pääasiassa yhteiskunnan asettamien paineiden vuoksi. Kylpylöiden ajateltiin olevan varsinaisia tautipesäkkeitä, sillä HI-virusta pidettiin alkujaan ainoastaan homojen sairautena. Aktiivisia ja toimintaansa myös turvallisuuden suhteen panostavia kylpylöitä on kuitenkin säilynyt toiminnassa kaikkina aikoina. Suomen toistaiseksi ainoa homojen saunaklubi toimii Helsingin Vallilassa. == Lähteet == == Aiheesta muualla == * Worldwide Gay Sauna Guide . Luokka:Homokulttuuri Luokka:Saunakulttuuri Luokka:Seksiala
Tero Puha

Tero Puha (s. 1971) on suomalainen kuvataiteilija, elokuvaohjaaja ja valokuvaaja. Puha on työskennellyt taiteilijana vuodesta 1995 lähtien. Hänen taiteellinen työskentelynsä käsittelee usein miehen kehokuvaa ja identiteettiä. Hänet tunnetaan niin esteettisistä kehotutkielmista kuin myös performansseja ja videoita sisältävistä installaatioista. Puhan taiteelliseen tuotantoon kuuluvat myös surrealistiset lyhytelokuvat surrealistiset lyhytelokuvat. Viime vuosina Puha on palannut myös taidegrafiikan pariin. Puha on työskennellyt viime vuodet lähinnä ulkomailla (Lontoossa, Pariisissa ja Berliinissä). Hänen teoksiaan on Suomen tärkeimpien taidemuseoiden kokoelmissa (Kiasma, Helsingin taidemuseo, EMMA, Suomen valokuvataiteen museo) sekä ulkomaisten museoiden kokoelmissa Tanskassa ja Japanissa. Puha sai vuoden 2014 valokuvataiteen valtionpalkinnon ja Nurmijärven kunnan kulttuuripalkinto Konstiniekan vuonna 2019 . == Julkaistut kirjat == * Almost Human (Inky Robot Media, 2011) * Intiimi Valo/Intimate Light (Parvs, 2022) ==Lähteet== ==Aiheesta muualla== * Tero Puha: Visual Artist * Kuusi kuvaa Tero Puhan elämästä, 3.4.2022 Yle Radio 1 Luokka:Suomalaiset valokuvaajat Luokka:Suomalaiset performanssitaiteilijat Luokka:Vuonna 1971 syntyneet Luokka:Elävät henkilöt
Drop the Mask

Drop the Mask on israelilaisen psytrance-tuottajan Gatakan debyyttialbumi. ==Kappaleet== # # # # # # # # # # == Tuotanto == * Noam Levkovitz – grafiikka, design * Oren Kristal – vastaava tuottaja * Dj Bog – masteroija * Ido Ofir – masteroija * Ronny Schoeps – PR * Udi Dagan – jälkituotanto * Matan K. – säveltäjä, tuottaja == Aiheesta muualla == * Drop the Mask discogs.com -sivustolla Luokka:Vuoden 2003 esikoisalbumit Luokka:Gatakan albumit
Home Made Madness

Home Made Madness on israelilaisen psytrance-tuottaja Gatakan toinen albumi. ==Kappaleet== # # # # # # # # # # == Aiheesta muualla == * Home Made Madness discogs.com -sivustolla Luokka:Vuoden 2004 albumit Luokka:Gatakan albumit
Hermoromahdus

Hermoromahdus on äkillinen uupumisreaktio, psyykkinen lamaantuminen. Sen oireita ovat voimattomuus, masentuneisuus, rauhattomuus ja tuskaisuus. Hermoromahdus voi liittyä muihin psyykkisiin sairauksiin kuten masennukseen ja ahdistuneisuushäiriöihin. Hermoromahdus voi olla myös elämäntilanteen ja jatkuvan stressin ja unettomuuden aiheuttama. Hermoromahdus ei ole sama asia kuin paniikkihäiriö, vaikka hermoromahduksen yhteyteen saattaa liittyä paniikkihäiriö. Taustalla voi piillä erinäisiä elimellisiä syitä – myös aivo- orgaanisia, sekä mahdollisesti lääkeaineista tai päihteistä johtuvia syitä.Achté & Tamminen, 1993: s. 88–89 ==Lähteet== * Achté & Tamminen: Depressio ja sen hoito, Recallmed, Jyväskylä 1993 ISBN 951-9221-60-3. ===Viitteet=== Luokka:Psyykkiset sairaudet Luokka:Seulonnan keskeiset artikkelit it:Nervous Breakdown ja:神経衰弱 (精神疾患) pl:Nervous Breakdown
Petri Helin

Petri Juhani Helin (s. 13. joulukuuta 1969 Helsinki) on suomalainen entinen jalkapalloilija. Hän oli pelipaikaltaan oikea laitalinkki tai laitapuolustaja. Helsingissä uransa aloittanut mutta Porin Pallo-Tovereissa ensimmäisen liigaottelunsa pelannut Helin voitti Veikkausliigassa kultaa kolmesti Helsingin Jalkapalloklubissa (1990, 1992 ja 1997), hopeaa Jokereissa (2000) ja pronssia PK-35:ssä (1998). Lisäksi hän voitti Suomen Cupin FC Jokereissa kaudella 1999. Veikkausliigassa Helin pelasi yhteensä 234 ottelua, joissa hän teki 20 maalia. Ulkomailla Helin on pelannut Tanskassa, Englannissa ja Turkissa. Helin pelasi Suomen maajoukkueessa 27 ottelua, joissa hän teki kaksi maalia. Lisäksi hän on pelannut 14 nuorten ja 16 poikien maaottelua. Viimeisinä pelivuosinaan Jokereissa sekä pelaajana että toimitusjohtajana toiminut Helin joutui lopettamaan uransa 34-vuotiaana, koska oli loukannut edelliskesänä polvensa. Vähän myöhemmin päättyi myös hänen työnsä toimitusjohtajana. Nykyään Helin toimii liikennelentäjänä ja harrastaa padelia. == Lähteet == * Veikkausliigan Hall Of Fame * Helin Palloliiton sivuilla * Petri Helin Lutoniin * Liigaikkuna: Petri Helinin kaksoiselämä * Petri Helinin pelaajaura päättyy * Helin ei jatka Jokereissa ===Viitteet=== Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1969 syntyneet Luokka:Elävät henkilöt
Vuoristo (sukunimi)

Vuoristo tai Wuoristo on suomalainen sukunimi, joka on muun muassa seuraavilla henkilöillä: * Aapeli Vuoristo (1913–2000), kuoronjohtaja ja musiikkineuvos * Aaro Vuoristo (1908–1993), suomalainen toimittaja ja kääntäjä * Aira Vuoristo (1937–2015), suomalainen rikoskirjailija ja lastenlääkäri * Gunvor Vuoristo (1916–2018), suomalainen psykoanalyytikko * Ilmari Vuoristo (1897–1939), suomalainen metsänhoitaja ja metsäteknologian professori * Jussi Vuoristo (1880–1938), puuseppä, taloudenhoitaja ja kansanedustaja (SDP) * Kai-Veikko Vuoristo (s. 1933), suomalainen maantieteilijä, Helsingin kauppakorkeakoulun talousmaantieteen emeritusprofessori * Kaisu Vuoristo (1948–1969), suomalainen näyttelijä ja kiertuelaulaja * Kalle Vuoristo (1903–1940), suomalainen taidemaalari * Katriina Wuoristo (s. 1954), ent. Vuoristo, yrittäjä, Juhani Palmun entinen puoliso, Satu Tiivolan ja Leo Vuoriston tytär * Leo Vuoristo (1919–1973), suomalainen ravintoloitsija * Liisa Vuoristo (1927–2009), kirjailija * Osmo Vuoristo (1929–2011), Suomen Kansallismuseon johtaja * Otto Vuoristo (1886–1918), punakaartilaispäällikkö * Pekka Vuoristo (s. 1950), Helsingin Sanomien politiikan toimittaja * Pekka Wuoristo (s. 1949), suomalainen diplomaatti, ulkoasiainneuvos * Paavo Sakari Vuoristo (1869–1946), seminaarinlehtori, oppikirjojen tekijä ja näytelmäkirjailija * Raimo Vuoristo (s. 1943), pastori ja kansanedustaja (SDP) * Sari Vuoristo (s. 1964), suomalainen kirjailija, Kai-Veikko Vuoriston tytär * Satu Vuoristo, myöhemmin Satu Tiivola (1924–2023), kauppaneuvos, Leo Vuoriston ja Mika Tiivolan puoliso * Teemu Vuoristo (s. 1990), pesäpalloilija ja pikajuoksija * Toini Vuoristo (1919–2013), televisiokäsikirjoittaja * Veikko Vuoristo (s. 1952), Vuoristo- yhtiöiden pääomistaja, Katriina Wuoriston veli * Viki Vuoristo (1926–2002), pakinoitsija
Ey

Ey tarkoittaa seuraavia: * * Ernst & Young, EY, yksi "Big Four" tilintarkastus- ja asiantuntijapalveluiden konsultointiyrityksistä * eläinyksikkö, ey, kotieläintilan koon mittayksikkö * * Euroopan yhteisöt, EY, Euroopan unionia edeltänyt Euroopan maiden yhteenliittymä * . * Erityisystävä, henkilö, jonka kanssa muodostuu erityisen läheinen ja luottamuksellinen ihmissuhde, auttaa kaikissa elämän vaikeuksissa ja käänteissä ==Henkilöt== Ey on seuraavien henkilöiden nimi: * Henri Ey (1900–1977), ranskalainen psykiatri ja psykoanalyytikko * Johanna Ey (1864–1947), saksalainen galleristi * Richard Ey (1923–1990), saksalainen kristillisdemokraattinen poliitikko * Richard Ey (1911–1999), saksalainen sosiaalidemokraattinen poliitikko.
Yc

Yc tarkoittaa seuraavia: * . * . * Youth Exchange Chairperson, YC, (Lions klubien) Nuorisoleiri- ja nuorisovaihtojohtaja * Youth Celebration, YC, kristillinen nuorisotapahtuma
Yx

Yx tarkoittaa seuraavaa: * . ==Katso myös== Aihepiiriin liittyy myös seuraava: * YX Energi, tanskalais-norjalainen huoltoasemaketju.
Hänninen

Hänninen on suomenkielinen sukunimi. Tunnettuja Hänninen-nimisiä henkilöitä: *Aatu Hänninen (1879–1952), insinööri ja kaupunginjohtaja *Anne Hänninen (s. 1958), kirjailija *Antti Hänninen (1904–1969), Mannerheim-ristin ritari *Antti Hänninen, kitaristi *Arvi Hänninen (1905–1959), laulaja *Arvo Hänninen (1887–1934), arkkitehti ja eduskunnan pikakirjoittaja *Dani Hänninen, keittiömestari ja yrittäjä *Edvard Hänninen (1873–1937), paremmin tunnettu nimellä Edvard Valpas-Hänninen, lehtimies ja poliitikko *Elias Hänninen (1771–1851), kangasniemeläinen hurmahenki *Elina Hänninen, taitoluistelija *Esko Hänninen, sosiaalineuvos, sosiaali- ja mielenterveyspolitiikan asiantuntija *Hannu-Pekka Hänninen (s. 1952), urheilutoimittaja ja -selostaja *Harri Hänninen (s. 1963), kestävyys- ja maastojuoksija *Jaakko Hänninen (s. 1997), maantiepyöräilijä *Janne Hänninen (s. 1975), pikaluistelija *Jari Hänninen (s. 1964), meribiologi ja apulaisprofessori *Jera Hänninen (s. 1974), kirjailija *Jiri Hänninen (s. 1998), lentopalloilija *Joonas Hänninen (s. 1983), pesäpalloilija *Joonas Hänninen (s. 1985), Varkauden kaupunginjohtaja *Juha Hänninen (s. 1954), erikoislääkäri ja tietokirjailija *Juha Hänninen (s. 1959), nyrkkeilijä, poliitikko ja Kokoomuksen kansanedustaja *Juho Hänninen (s. 1981), ralliautoilija *Jussi Hänninen (1896–1980), jääkärimajuri *Jyri Hänninen (s. 1971), kolmiloikkaaja ja poliitikko *Jyri Hänninen (s. 1977), kirjailija *Kaarlo Hänninen (1876–1939), kirjailija ja kansanedustaja *Kari Hänninen (s. 1962), juoksija *Katariina Hänninen (s. 1982), poplaulaja *Katja Hänninen (s. 1980), Vasemmistoliiton kansanedustaja *Kauko Hänninen (1930–2013), soutaja *Kirsi Hänninen (s. 1976), pesäpalloilija ja jääkiekkoilija *Maija Hänninen (s. 1953), balettitanssija ja -pedagogi *Maria Hänninen (s. 1964), laulaja *Matias Hänninen (s. 1991), jalkapalloilija *Mika Hänninen (s. 1984), jalkapalloilija *Mika Hänninen (s. 1968), pika- ja keskimatkojen juoksija *Mikko Hänninen (s. 1952), näyttelijä *Nanna Hänninen (s. 1973), valokuvataiteilija *Olavi Hänninen (1920–1992), sisustusarkkitehti ja muotoilija *Olavi Hänninen (1929–1989), ministeri *Oscar Hänninen (s. 1984), salibandyn pelaaja *Osmo Hänninen (1939–2022), rehtori, professori *Pasi Hänninen (s. 1980), robotiikan tutkija ja opettaja *Pertti Hänninen (1941–2019), jalkapalloilija *Petri Hänninen (s. 1965), juoksija *Petri Hänninen, sarjakuvapiirtäjä ja kirjailija *Pirkko Hänninen (s. 1936), luokanopettaja ja runoilija *Santeri Hänninen, YouTube-videoiden tekijä *Seppo Hänninen (s. 1943), pikaluistelija *Tommi Hänninen (s. 1968), sarjakuvataiteilija ja graafikko *Tuomo Hänninen (s. 1954), poliitikko *Veikko Hänninen (1929–1981), eräkirjailija *Veli-Pekka Hänninen (s. 1959), käsikirjoittaja *Vertti Hänninen (s. 2002), jalkapalloilija *Vilho Hänninen (1909–1983), kiekonheittäjä *Ville Hänninen (1894–1961), lavastaja ja taidemaalari *Ville Hänninen (s. 1995), koripalloilija *Ville Hänninen (s. 1976), toimittaja ja tietokirjailija *Vilma Hänninen (s. 1954), sosiaalipsykologian professori.
Chris Bosh

Christopher Wesson Bosh (s. 24. maaliskuuta 1984) on entinen yhdysvaltalainen koripalloilija. Hän oli neljäs NBA-varaus vuonna 2003. Hän edusti NBA:ssa Toronto Raptorsia ja Miami Heatia Texasissa syntyneen 208-senttimetrisen Boshin joukkueena vuosina 2003–2010 oli Toronto Raptors. Seuraavat kuusi vuotta hän pelasi Miami Heatissä, kunnes toistuvat veritulpat keskeyttivät hänen uransa. Hän voitti Miamin joukkueessa NBA:n mestaruuden vuosina 2012 ja 2013. Yksittäisenä hetkenä muistetaan varsinkin vuoden 2013 kuudennesta loppuottelusta hänen kuusi sekuntia ennen peliajan päättymistä ottamansa hyökkäyspään levypallo, joka johti Ray Allenin heittämään tasoittavaan kolmen pisteen heittoon ja pelasti Heatin jatkoajalle sekä sen myötä seitsemänteen otteluun ja mestaruuteen. Lisäksi Bosh torjui kuudennen ottelun jatkoajan lopussa Danny Greenin heittoyrityksen ja esti San Antonio Spursin tasoituksen. Bosh valittiin NBA:n kakkostähdistökentälliseen vuonna 2007. Hän pelasi NBA:n tähdistöottelussa ensimmäisen kerran vuonna 2006 ja hänet valittiin joka vuosi mukaan vuoteen 2016 saakka; vuoden 2009 tähdistöottelussa hän ei pystynyt pelaamaan loukkaantumisen vuoksi. Maajoukkueessa Bosh on voittanut pronssia vuoden 2006 maailmanmestaruuskilpailuissa Japanissa ja kultaa Pekingin olympialaisissa 2008. == Lähteet == == Aiheesta muualla == Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1984 syntyneet Luokka:Elävät henkilöt
Robert Huber (biokemisti)

Robert Huber (s. 20. helmikuuta 1937 München) on saksalainen biokemisti. Hän sai Nobelin kemianpalkinnon vuonna 1988 rakenteellisen perustan valoenergian ja elektronien siirtymiselle biologisissa reaktioissa. Huber jakoi palkinnon Johann Deisenhoferin ja Hartmut Michelin kanssa. Huber aloitti opinnot Münchenin teknillisessä yliopistossa vuonna 1956 ja hän valmistui vuonna 1960. Huberin työt koskivat suurimmaksi osaksi orgaanisten yhdisteiden kemiallisten rakenteiden selvittämistä röntgenkristallografian avulla. Huber selvitti yhdessä Deisenhoferin ja Michelin kanssa erään syanobakteerin sisältämän solukalvoon kiinnittyneen proteiinin, jolla on tärkeä tehtävä bakteerin fotosynteesireaktiossa, rakenteen. Vuodesta 2007 alkaen Huber on työskennellyt Cardiffin yliopistossa.Prof Robert Huber Cardiff School of Biosciences == Lähteet == Luokka:Nobelin kemianpalkinnon saajat Luokka:Saksalaiset biokemistit Luokka:Vuonna 1937 syntyneet Luokka:Elävät henkilöt
Michael Sweetney

Michael Damien Sweetney (s. 25. lokakuuta 1982) on yhdysvaltalainen koripalloilija. Hän syntyi Washington DC:ssä ja pelasi ennen ammattilaisuraansa Georgetownin yliopistossa. Sweetney oli yhdeksäs NBA-varaus 2003. Hän pelasi New York Knicksissä, kunnes siirtyi vuonna 2005 Chicago Bullsiin. Sweetney on 2,03 metrin mittainen. Hänen uraansa on uhannut hänen ylipainoisuutensa (122,5 kghttp://www.nba.com/playerfile/mike_sweetney/index.html, painoindeksi 29,7). == Lähteet == Luokka:Yhdysvaltalaiset koripalloilijat Luokka:Vuonna 1982 syntyneet Luokka:Elävät henkilöt
Tykinjyskeessä jatkosodassa

Tykinjyskeessä jatkosodassa on Lauri Jäntin kirjoittama sotadokumentti. Lauri Jäntti oli patterinpäällikkönä aluksi Päämajan tykistöreserviin, sittemmin Panssaridivisioonaan kuuluneessa Raskas Patteristo 14:ssä. Tämä erittäin tulivoimainen, moottoroitu haupitsipatteristo joutui heitetyksi sodan painopisteisiin, Karjalankannakselle, Itä-Karjalaan ja Syvärille. Laguksen panssareiden mukana se kävi läpi Kannaksen hurjat torjuntataistelut ja päätyi syksyn 1944 synkeinä päivinä Lapin sotaan. Sotatapahtumien taustaksi tekijä selostaa vaiheittain operaatio Barbarossan yleistilanteen ja vie lukijan sen jälkeen jatkosodan rintamille, komentokorsuihin, tulenjohtopaikoille, yksityisen miehen sotaan. Otteet miesten kirjeistä, lukuisat haastattelut ja sodanaikaiset muistiinpanot tekevät kirjasta tuoreen ja vauhdikkaan kuvauksen siitä, miten sodassa elettiin, ajateltiin – ja pelättiin. Lopuksi käydään läpi sodanjälkeisten ”vaaran vuosien” jakso. Kirja sisältää karttoja, runsaan kuvituksen ja lähdeluettelon. Luokka:Vuoden 1969 kirjat Luokka:Suomen sotahistoria
Luke Ridnour

Lucas Robin ”Luke” Ridnour (s. 13. helmikuuta 1981) on yhdysvaltalainen koripalloilija. Hän syntyi Idahossa ja pelasi ennen ammattilaisuraansa Blaine High Schoolissa sekä Oregonin yliopistossa. Ridnour oli neljästoista NBA- varaus vuonna 2003. Hän on NBA:ssa edustanut Seattle SuperSonicsia 2003–2008, Milwaukee Bucksia 2008–2010 ja uudelleen 2013–2014, Minnesota Timberwolvesia 2010–2013, Charlotte Bobcatsia 2014 sekä Orlando Magicia 2014–2015. Ridnour on pelipaikaltaan pelintekijä. Hänen pituutensa on 1,88 metriä. == Lähteet == Luokka:Yhdysvaltalaiset koripalloilijat Luokka:Vuonna 1981 syntyneet Luokka:Elävät henkilöt
Frank Selvy

Franklin Delano "Frank" Selvy (9. marraskuuta 1932 – 13. elokuuta 2024 Simpsonville, Etelä-Carolinahttps://www.furman.edu/news/frank-selvy-furman- paladin-basketball-great-dies-at-91/) oli yhdysvaltalainen koripalloilija. Kentuckyssä syntynyt Selvy sai sata pistettä ottelussa, jonka hän pelasi Furman Universitylle Newberry Collegea vastaan 13. helmikuuta 1954. Hän oli samana vuonna NBA:n ykkösvaraus; hän pelasi ammattilaistasolla 1960-luvulle saakka. Selvy palveli Yhdysvaltain armeijassa kolme vuotta. Hän tuli ammattilaisuransa aikana tunnetuksi varsinkin ajastaan Los Angeles Lakersissa ja oli kahdesti pelaajana tähdistöottelussa. == Lähteet == Luokka:Yhdysvaltalaiset koripalloilijat Luokka:Vuonna 1932 syntyneet Luokka:Vuonna 2024 kuolleet
Ernie Beck

Ernest Joseph "Ernie" Beck (11. joulukuuta 1931 – 12. joulukuuta 2024) oli yhdysvaltalainen koripalloilija. Hän syntyi Philadelphiassa, Pennsylvaniassa, ja oli ennen ammattilaisuraansa Pennsylvanian yliopistolla. Beck oli NBA:n ykkösvaraus (niin sanottu territorial pick) vuonna 1953. Hänen joukkueenaan oli suurimman osan ajasta silloinen Philadelphia Warriors. == Lähteet == Luokka:Yhdysvaltalaiset koripalloilijat Luokka:Vuonna 1931 syntyneet Luokka:Vuonna 2024 kuolleet
Chuck Share

Charles Edward ”Chuck” Share (14. maaliskuuta 1927 – 7. kesäkuuta 2012 Chesterfield, Missouri) oli yhdysvaltalainen koripalloilija. Ennen ammattilaisuraansa hän opiskeli Bowling Greenin osavaltionyliopistossa. Share oli NBA:n ykkösvaraus vuonna 1950. Varauksen teki Boston Celtics, mutta Share vietti koko ammattilaisuransa muissa joukkueissa. Kaudella 1957–1958 Share voitti St. Louis Hawksin joukkueessa NBA:n mestaruuden. Hän lopetti koripalloilijanuransa 1960-luvun alussa. Share kuoli 85-vuotiaana kotonaan Chesterfieldissä, Missourissa 7. kesäkuuta 2012.Charlie Share dies; captain of '58 Hawks team that won NBA title stltoday.com == Lähteet == * Chuck Share NBA & ABA Statistics Basketball-Reference.com * Charlie Share Info Page nba.com === Viitteet === Luokka:Yhdysvaltalaiset koripalloilijat Luokka:Vuonna 1927 syntyneet Luokka:Vuonna 2012 kuolleet
Kohti sotaa

Kohti sotaa: romaani Pohjois-Pohjanmaalta 1936–1939 on Eino Pietolan kirjoittama romaani. Luokka:Eino Pietolan teokset Luokka:Vuoden 1996 kirjat
HMS Barham

HMS Barham on ollut kolmen Britannian Kuninkaallisen laivaston aluksen nimenä. *HMS Barham (1811), 74-tykkinen Armada-luokan kolmannen luokan linjalaiva *HMS Barham (1889), risteilijä *HMS Barham (1914), Queen Elizabeth-luokan taistelulaiva.
Suininlahden koulu

Suininlahden koulu on Siilinjärven eteläosassa, Toivalan taajamassa toimiva yläkoulu. Sen naapurina sijaitsee Toivalan koulu (alakoulu). Lukuvuonna 2023–2024 koulussa oli noin 350 oppilasta. Koulun rehtori on Mervi Pulkkinen. Pulkkinen aloitti rehtorina syksyllä 2023 koulun rehtorina vuodesta 2011 toimineen Ilpo Kemppaisen jäädessä eläkkeelle. ==Historiaa== Suininlahden koulu oli aiemmin nimeltään Toivalan yläaste. Nimi muutettiin vuonna 2008. Koulu rakennettiin vuonna 1988 paikalla aiemmin sijainneen puurakenteisen ja heikkokuntoisen ”vanhan koulun” tilalle. Tontin vanhassa koulussa opetettiin silloisten Vuorelan ja Toivalan ala-asteiden ylimpiä luokkia. Loppuvaiheessa rakennuksessa sijaitsi Toivalan ala-asteen puukäsityöluokkia. Ennen Suininlahden koulun rakentamista Toivalan, Vuorelan ja Jännevirran oppilaat kävivät peruskoulun yläluokat (7.-9.) luokat silloisella Siilinjärven yläasteella. ==Ruokala== Suininlahden koulun kouluravintola, ”Manteli”, valittiin Vuoden Kouluravintolaksi vuonna 2008. == Lähteet == Luokka:Suomen peruskoulut Luokka:Siilinjärven oppilaitokset
Sally Kern

Sally Kern (s. 27. marraskuuta 1946) on yhdysvaltalainen republikaanisen puolueen poliitikko. Hänet valittiin ensimmäisen kerran Oklahoman edustajainhuoneeseen 84. vaalipiiristä vuonna 2005. Kern syntyi Jonesborossa Arkansasissa. Hän opiskeli yliopistossa Teksasissa. Hän on naimisissa ja hänellä on kaksi poikaa. Kernin mukaan homot ovat yhteiskunnalle suurempi uhka kuin terrorismi, jota sitäkin hän pitää suurena uhkana.Iltalehti Hän kieltäytyi pyytämästä anteeksi. == Lähteet == Luokka:Yhdysvaltalaiset republikaanipoliitikot Luokka:Vuonna 1946 syntyneet Luokka:Elävät henkilöt
Pikashakki

Pikashakki on shakkipeli, jossa pelaajan on tehtävä kaikki siirtonsa ajassa, joka on enintään 10 minuuttia. Suomessa pelimuodosta käytetään puhekielessä usein ruotsinkielistä nimeä blixt (’salama’). Eri pituisilla pikashakeille käytetään myös yleisesti englanninkielisiä nimiä: * Bullet: Korkeintaan minuutti tai kaksi per pelaaja ja ehkä sekunnin inkrementillä * Fastblitz: Korkeintaan 3 minuuttia * Blitz: 5–10 minuuttia, usein pienellä siirtobonuksella * Rapid (nopea shakki): 10–60 minuuttia, usein siirtobonuksella * Armageddon: Valkealla on hieman enemmän aikaa kuin mustalla, mutta korvauksena tasapelin sattuessa peli katsotaan mustan voitoksi. Käytetään usein tasatilanteen selvittämiseen (tie-break), sillä säännöt takaavat ratkaisevan lopputuloksen. Pikashakissa pätevät pieniä poikkeuksia lukuun ottamatta samat säännöt kuin normaalissakin ja se on yleistä internetissä pelattavassa shakissa. Turnauksessa voidaan myös käyttää nopeaa ja pikashakkia ratkaisemaan samalle pistemäärälle päätyneiden pelaajien sijoitukset. == Pikashakin maailmanmestarit == : # Pelaaja Vuosi Maa 1 Robert Fischer 1970 2 Mihail Tal 1988 3 Aleksandr Grištšuk 2006 http://chessmind.powerblogs.com/posts/1157772389.shtml 4 Vasyl Ivantšuk 2007 http://www.chessbase.com/newsdetail.asp?newsid=4275 5 Leinier Domínguez 2008 http://worldblitz2008.kz/championship_table/ 6 Magnus Carlsen 2009 7 Levon Aronian 2010 8 Aleksandr Grištšuk 2012 http://www.chessbase.com/newsdetail.asp?newsid=8318 9 Le Quang Liem 2013 FIDE World Blitz Chess Championship 2013 Viitattu 29.6.2014 10 Magnus Carlsen 2014 FIDE World Rapid & Blitz Championships 2014 Viitattu 29.6.2014 11 Aleksandr Grištšuk 2015 12 Sergei Karjakin 2016 13 Magnus Carlsen 2017 14 Magnus Carlsen 2018 15 Magnus Carlsen 2019 16 Maxime Vachier-Lagrave 2021 Ranska ==Katso myös== *Nopea shakki ==Lähteet== * ===Viitteet=== Luokka:Shakkitermit Luokka:Shakkivariantit
Lenny Krayzelburg

Lenny Krayzelburg (, , 28. syyskuuta 1975 Odessa, Ukraina) on yhdysvaltalainen uimari ja olympiavoittaja. Hän voitti 100 ja 200 metrin selkäuintien ja 4 × 100 m sekauintiviestin olympiakultaa Sydneyn kesäolympialaisista vuonna 2000. Hän voitti myöhemmällä urallaan vielä 4 × 100 m sekauintiviestin olympiakullan Ateenasta 2004. Hän tosin ui vain alkuerissä, sillä loppukilpailuun hänet korvattiin Aaron Peirsolilla. Krayzelburg syntyi silloisen Neuvostoliiton, nykyisen Ukrainan Odessassa syyskuussa 1975. Hän muutti vanhempineen Los Angelesin vuonna 1989. Krayzelburg sai Yhdysvaltain kansalaisuuden vuonna 1995. Krayzelburg on voittanut urallaan myös kolme maailmanmestaruutta ja kaksi MM-hopeaa. Hän teki uransa aikana seitsemän maailmanennätystä. == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1975 syntyneet Luokka:Elävät henkilöt
Nuorten Pohjoismaiden neuvosto

Nuorten Pohjoismaiden Neuvosto (Ungdomens Nordiska Råd – UNR) on Pohjoismaiden poliittisten nuorisojärjestöjen yhteistyöfoorumi. UNR:n toimintaa rahoittaa pääasiassa Pohjoismaiden neuvosto. UNR:n tehtävänä on luoda ja aktivoida keskustelua pohjoismaiden nuorten välillä ja toimia suorana linkkinä Pohjoismaiden neuvostoon. UNR kokoaa vuosittain istuntoonsa poliittisesti aktiiviset nuoret keskustelemaan pohjoismaisen yhteistyön ajankohtaisista aiheista. UNR:n puheenjohtajisto valitaan vuotuisessa istunnossa, ja se aloittaa toimintansa heti istunnon jälkeen. Istunto järjestetään loka- marraskuun vaihteessa, viikonloppuna ennen Pohjoismaiden neuvoston istuntoa. Vuodesta 2002 lähtien UNR:lla on ollut oma puheenjohtajisto, joka valitaan istunnossa vuodeksi kerrallaan. Puheenjohtajiston jäsenet edustavat Pohjoismaisten poliittisten nuorisojärjestöjen kattojärjestöjä. Puheenjohtajistossa on kahdeksan jäsentä: presidentti, kuusi varsinaista jäsentä Pohjoismaiden poliittisten nuorisojärjestöjen kattojärjestöistä sekä Norden-yhdistysten nuorisoliiton (Föreningarna Nordens Ungdomsförbund, FNUF) tarkkailija. Jokaisella jäsenellä on myös varajäsen. Nuorten Pohjoismaiden Neuvoston sihteeristö sijaitsee Helsingissä Pohjola-Nordenin Nuorisoliiton tiloissa ja sen toimintaa koordinoi Norden-yhdistysten nuorisoliitto. == Katso myös == * Pohjoismaiden neuvosto * FNSU * Pohjoismaiden Keskustanuoret * Pohjoismaiden konservatiivinuoret * Pohjoismaiden kristillisdemokraattiset nuoret * Socialistisk Ungdom i Norden == Aiheesta muualla == * Nuorten Pohjoismaiden Neuvosto * Nuorten Pohjoismaiden neuvosto pohjoismaiden yhteistyön virallisilla sivuilla Luokka:Pohjoismaiset järjestöt Luokka:Nuorisojärjestöt Luokka:Pohjoismaiden politiikka
Jeff Rouse

Jeffrey Norman ”Jeff” Rouse (s. 6. joulukuuta 1970 Fredericksburg, Virginia) on yhdysvaltalainen uimari ja olympiavoittaja. Hän voitti 100 metrin selkäuinnissa olympiakultaa Atlantan kesäolympialaisissa 1996 ja hopeaa Barcelonassa 1992. 4 × 100 metrin sekauintiviestissa hän voitti olympiakultaa sekä Barcelonassa että Atlantassa. == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1970 syntyneet Luokka:Elävät henkilöt
Silmänkääntäjä (elokuva)

Silmänkääntäjä (The Illusionist) on vuonna 2006 ensi-iltansa saanut tšekkiläis-yhdysvaltalaista tuotantoa oleva elokuva, joka perustuu Steven Millhauserin novelliin Eisenheim the Illusionist. Elokuvan on ohjannut Neil Burger, ja sen pääosissa ovat Edward Norton, Paul Giamatti ja Jessica Biel. Elokuva sai Oscar-ehdokkuuden kuvauksestaan (Dick Pope). == Juoni == Taian mestari Eisenheim (Edward Norton) rakastuu vanhaan lapsuuden ihastukseensa Sophieen (Jessica Biel) palattuaan monien vuosien jälkeen Wieniin. Mutta hänet halutaan kihlautuvan kruununprinssin Leopoldin (Rufus Sewell) kanssa. Prinssi lopulta huomaa heidän suhteensa syvyyden ja haluaa Eisenheimin pois pelistä. Elokuvan yllättävä käänne muuttaa kaiken aivan täysin. Etsivä Uhl (Paul Giamatti) koittaa selvittää Eisenheimin mysteeriä ja saa lopuksi tietää yllättäviä asioita. Vaikka elokuvan juoni on fiktiivinen, kruununprinssi Leopoldin hahmo sisältää viittauksen Itävallan kruununprinssi Rudolfiin, joka teki vuonna 1889 itsemurhan rakastajattarensa kanssa Mayerlingin metsästyslinnassa (Mayerlingin tapaus). == Näyttelijät == == Aiheesta muualla == * Silmänkääntäjä Finnkinon sivustolla * on totuutta ihmeellisempää Film-o- holic.com * Silmänkääntäjä Leffatykki Luokka:Vuoden 2006 yhdysvaltalaiset elokuvat Luokka:Yhdysvaltalaiset draamaelokuvat Luokka:Tšekkiläiset elokuvat
Molde FK

Molde FK on vuonna 1911 perustettu jalkapalloseura Moldesta, Norjasta. Seuran miesten edustusjoukkue pelaa Norjan korkeimmalla sarjatasolla Eliteserienissä. Molde FK pelaa kotiottelunsa Aker Stadionilla, jonka yleisöennätys on 13 308 katsojaa kaudella 1998 ottelussa Rosenborgia vastaan. Molde FK oli aina kauteen 2011 saakka "ikuinen kakkonen" sijoituttuaan peräti seitsemän kertaa mestaruushopealle. Lopulta seuran satavuotisjuhlavuonna Ole Gunnar Solskjærin valmentama ryhmä voitti Norjan mestaruuden. Solskjaer führt Molde zum ersten Meistertitel Norjan cupissa Molde FK on voittanut kaksi viidestä finaaliottelustaan. Molde FK:ssa ovat pelanneet urallaan muun muassa Ole Gunnar Solskjær, Martin Andresen, Kjetil Rekdal, Åge Hareide, Jostein Flo ja Erling Braut Haaland. Seuran päävalmentajana ovat toimineet muun muassa Hans Backe, Åge Hareide, Gunder Bengtsson, Bo Johansson, Kjell Jonevret ja Uwe Rösler. == Saavutukset == * Norjan mestaruus (5): 2011, 2012, 2014, 2019, 2022 **Hopeaa (9): 1974, 1987, 1995, 1998, 1999, 2002, 2009, 2017, 2018 * Norjan Cup (4): 1994, 2005, 2013, 2014 **Hopeaa (3): 1982, 1989, 2009 == Entisiä päävalmentajia == * Ole Gunnar Solskjær * Uwe Rösler * Kjell Jonevret * Bo Johansson * Gunder Bengtsson * Åge Hareide == Lähteet == == Aiheesta muualla == *Virallinen kotisivusto *MFKWeb - Kannattajien sivusto *Tornekrattet-kannattajayhdistyksen sivusto Luokka:Molde Luokka:Norjalaiset jalkapalloseurat Luokka:Vuonna 1911 perustetut urheiluseurat
Terma

Terma A/S on tanskalainen ilmailu-, avaruus- ja puolustusvälinealojen yritys. Se perustettiin vuonna 1944. Perustajat olivat Orla ja Svend Aage Jørgensen. ==Omistus ja johto== Nykyisin yhtiön omistavat Thrige Holding A/S (90 %) ja Terma A/S (10 %). Yhtiön pääkonttori on Lystrupissa lähellä Århusia. Sillä on toimipaikkoja Tanskan lisäksi Leidenissa Hollannissa, Besozzossa Italiassa, Darmstadtissa Saksassa (jossa asiakkaana on EUMETSAT) ja Yhdysvalloissa. ==Tuotteet ja toimipaikat== Terman tuotevalikoimaa * lämpömittarit * avaruusalusten tähtisensorit * avaruusalusten teholähteet * siviililennonjohdon hallintajärjestelmät ja -tutkat * informaatiotekniikka * lentokoneiden rakenteet * satelliittien ja niiden lennonjohdon ohjelmisto Yhtiön vienti muodostaa sen liikevaihdosta yli 80%. Yhtiöllä on vuonna 2004 perustettu tytäryritys Terma North America, joka on Georgiassa, Yhdysvalloissa. Se sai vuonna 2008 oikeuden ottaa osaa mm. Yhdysvaltain ohjuspuolustusohjelman hankkeisiin. Tämä on eräänlainen vastakauppa Yhdysvaltain tutka-asemista Tanskan hallintaa kuuluvassa Grönlannissa. Terman asiakkaisiin kuuluvat Hollannin ilmavoimat, Tanskan ilmavoimat, Yhdysvaltain ilmavoimat ja F-35-hävittäjien kautta yhdysvaltalainen Northrop Grumman. ==Aiheesta muualla== *Terma A/S sivusto Luokka:Avaruusteknologiayhtiöt Luokka:Tanskalaiset yritykset Luokka:Aarhus
Bobby V

Robert Wilson (s. 27. huhtikuuta 1979), joka tunnetaan paremmin taiteilijanimeltään Bobby V, on yhdysvaltalainen R&B-laulaja.; ==Alkumetrit == Wilson syntyi Jacksonissa Mississippissä ja muutti sieltä Atlantaan Georgiaan, jossa hän kasvoi ja kävi North Atlanta High Schoolin. Hän aloitti uransa musiikkiteollisuudessa nuoressa iässä, esiintyen yhtyeensä Mistan kanssa, joka oli koottu kaveriporukasta vuonna 1996. Vuosia myöhemmin Mista hajosi ja Bobby valmistui Clark Atlanta Universitysta vuonna 2004. Löydettyään musiikin Bobby teki ensimmäiset oikeat kokeilunsa laulajana teinibändissä Mista. Hän oppi kuinka musiikkia tehdään, hänen vaikutteita olivat muun muassa OutKast, TLC ja Goodie Mob. Vuonna 1996 hänen yhtyeensä julkaisi debyyttialbuminssa ja tuotti erittäin suositun ”Blackberry Molasses” -kappaleen, joka on edelleenkin klassikko. Vähän aikaisemmin julkaistu albumi oli äänitetty lauluntekijöiden Tim & Bob ja Deliten kanssa, mutta luovat erimielisyydet hajottivat ryhmän. Pian sen jälkeen Bobby päätti palata opiskelujen pariin. Koulun ohella hän jatkoi musiikin tekemistä vapaa-ajallaan, toivoen pääsevänsä vielä jonakin päivänä esiintymään. Tänä aikana hän asui serkkunsa Kayon Robertsin kanssa Detroitissa Michiganissa. Bobbyn valmistuttua vuonna 2003 siirtyi hän kokopäiväisesti studiolle. Hän yritti myös aloittaa uraansa osallistumalla American Idolin ensimmäisellä tuotantokaudella, mutta tuomarit Simon Cowell ja Randy Jackson eivät päästäneet häntä jatkoon. Tästä huolimatta Bobbyn kolmen albumin demot päätyivät sattumalta Grammy-voittaja Ludacrisin käsiin, josta Bobbyn ura lähti nousuun. ==Levytykset== ===Albumit=== * 2005: Bobby Valentino * 2007: Special Occasion * 2008: Come With Me * 2008: Underground Love * 2009: The Rebirth ===Singlet=== * 2005: ”Slow Down” * 2005: ”Tell Me” (featuring Lil Wayne) * 2005: ”My Angel” * 2007: ”Turn the Page” * 2007: ”Anonymous” (featuring Timbaland) * 2007: ”Rearview (Ridin’)” (featuring Ludacris) * 2008: ”Sexy Girl” ===Muut singlet=== * 2005: ”Pimpin’ All Over the World” (Ludacris featuring Bobby Valentino) * 2007: ”Coast to Coast” (Young Chris featuring Bobby V) * 2007: ”Accorde-moi” (Leslie featuring Bobby V) * 2007: ”Live It Up” (Roscoe Umali featuring Bobby V) * 2008: ”Gimme Dat” (Chingy featuring Ludacris and Bobby V) ==Palkinnot ja ehdokkuudet== *Image Awards **2006, Outstanding New Artist (Ehdokas) *Soul Train Awards **2006, Best R&B;/Soul Male Single: ”Slow Down” (Ehdokas) **2006, Best R&B;/Soul or Rap New Artist: ”Slow Down” (Ehdokas) *Vibe Awards **2005, Reelest Video: ”Pimpin' All Over the World” (Ehdokas) ==Aiheesta muualla== * Bobby Valentino Myspacessa Luokka:Yhdysvaltalaiset hip hop -artistit Luokka:Yhdysvaltalaiset rhythm and blues -laulajat
Kris Lemche

Kris Lemche (oik. Kristopher Lemche, s. 1978) on kanadalainen näyttelijä. Lemche syntyi Bramptonissa, Ontariossa. Lemchellä on kolme nuorempaa sisarusta, joista Matthew "Matt" Lemche on myös näyttelijä. Nuorempana Lemche halusi opiskella biokemiaa ja tulla lääkäriksi, mutta haki kuitenkin Mayfieldin taidekouluun. 17-vuotiaana Lemche työskenteli hengenpelastajana säästääkseen rahaa lääkäriopintoihinsa. Lemche päätti osallistua lehdessä olleeseen kilpailuun, jossa oli palkintona rooli Disneyn sarjasta Flash Forward. Lemche voitti roolin ja tästä hänen uransa television ja elokuvien parissa alkoi, eikä hän ennättänyt opiskelemaan biokemiaa. Ollessaan nuori Lemche tuotti ystäviensä kanssa lyhytelokuvia harrastuksenaan. Lemche nauttii elokuvien teosta sekä näyttelemisestä ja erityisesti hän pitää Robert De Niron elokuvista. Lemchen tunnetuimpia rooleja lienevät Jumala televisiosarjassa Joanin salaisuus ja Ian McKinley elokuvassa Final Destination – viimeinen määränpää 3. == Valikoituja elokuvia == * Emily of New Moon * EXistenZ (1999) * Ginger Snaps (2000) * Knockaround Guys (2001) * My Little Eye (2002) * Final Destination – viimeinen määränpää 3 (2006) * Vinyl (2006) * Jack Rabbit (2006) * The FP (2007) * The Day The Dead Weren't Dead (2007) * Rosencrantz and Guildenstern are Undead (2008) == Aiheesta muualla == * Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1978 syntyneet Luokka:Elävät henkilöt
Erik Sagström

Erik Sagström (s. 1983) on ruotsalainen pokeriammattilainen. Sagström syntyi vuonna 1983 Linköpingissä. Jo ennen täysi-ikäisyyttään Sagström oli ehtinyt keräämään omaisuuden verkkopokerin parissa. Sagströmiä pidetäänkin yhtenä maailman menestyksekkäimmistä online-pokerin pelaajista. Tämän johdosta Sagström lopetti lukionsa kesken. Erik Sagström tuli tunnetuksi nimimerkistään "Erik123", jolla hän pelasi muun muassa Ladbrokesilla. Sagströmin erikoisala oli Limit Holdem, jossa häntä pidettiin maailman parhaimpana verkkopeleissä. Tunnetuksi mies tuli vuonna 2003, kun Howard Lederer sanoi Sagströmin olevan maailman parhaita nuoria pelaajia. Sagström todistikin olevansa tätä voittamalla 2003 PokerStarsin WCOOP-turnaussarjan $300 No Limit Holdem -turnauksen. Sagström voitti 1357 pelaajaa ja kuittasi $101 850 ykköspalkinnon. Menestyksekkään online-uran myötä Sagström siirtyi yhä enemmän live-pelien pariin. Turnausmenestys on jäänyt laihaksi vuosien varrella, paras sijoitus oli kymmenes tila 2005 Monte Carlo Millionsissa josta palkintona tuli $35 000\. Tätä nykyä Sagström on siirtynyt yhä enemmän urheilu-vedonlyönnin pariin, jossa hän tekee edelleen mukavaa tulosta. Helmikuussa 2007 Sagström perusti oman pokerisivun, joka kantaa nimeä Erik123.com. ==Aiheesta muualla== *Erik Sagström PokerVerdict-sivustolla *Erik Sagström TheHendonMob-sivustolla *Erik Sagström PokerListings-sivustolla Luokka:Ruotsalaiset pokerinpelaajat Luokka:Vuonna 1983 syntyneet Luokka:Elävät henkilöt
Keinuvuopaja

Keinuvuopaja on Rovaniemen keskustaajamassa Ounasvaaran eteläpuolella sijaitseva lampi, jonka vedet laskevat Kemijokeen. Paikalla oli ennen Valajaskosken voimalaitoksen rakentamista peltoaukea, jonka poikki kulki läheiseltä Matkajängän suolta virtaava luonnonoja. Keinuvuopajan länsipäässä kulkee Kantatie 78 eli Kajaanintie, joka ylittää Keinuvuopajan Kemijokeen yhdistävän salmen siltaa pitkin. Keinuvuopajan erottaa sen eteläpuolella sijaitsevasta Salmijärvestä kapea Kolpeneenharju. Keinuvuopajan itäpäässä on uimaranta, mutta suosiota uimapaikkana on vähentänyt sieltä löydetty järvisyyhy. == Lähteet == Luokka:Rovaniemen järvet Luokka:Ala-Kemijoen alue
Pieni ja hento ote

Pieni ja hento ote on Dave Lindholmin live-DVD, joka taltioitiin Savoy- teatterissa 14. marraskuuta 2007, ja julkaistiin 19. maaliskuuta 2008. DVD sisältää Lindholmin tunnetuimpia kappaleita ensin sooloesityksinä, sitten Otto Donnerin johtaman jousiorkesterin kanssa. == Kappaleet == === Soolona === # Ja sinun äänesi # Tätä iloista siltaa et kävele yksin # Suomen hiljainen # Joo joo, mä rakastan sua # Puhelinlasku on mun # Hassut vaaleat maalit # Annan kitaran laulaa vaan # Sataa & 22 # Nuoret ja vanhat # Jazzikansa tulee # Love Built A House # Catfish Blues # That's All Right Mama # Rollin' and Tumblin' === Orkesterin kanssa === # Menneisyys # Voi kun riittäis pieni taivas # Luulin # Puhtaat laivat # C. Andy hoitaa kulman # Tupaakka, viina ja villit naiset # Illan prinsessa # Petin pienen linnun # Itämaat, hei! # 5 osaa elää # Joo, oon sokee # Se puu kasvaa edelleen # Sitähän se kaikki on # Pieni ja hento ote Kesto: 122 min. == Tekijät == * Äänitys: Esa Santonen Luokka:Vuoden 2008 konserttitallenteet Luokka:Musiikki-DVD:t Luokka:Konserttielokuvat
Alpo Harala

Alpo Harala (24. syyskuuta 1913 Kangasala – 21. kesäkuuta 2012) oli tamperelainen ylimetsänhoitaja ja eräkirjailija. Alpo Harala teki elämäntyönsä metsähallinnossa, jossa toimi metsänarvostelijana ja metsätalouden tarkastajana. Innokkaana metsästäjänä hän oli hirvijahdissa mukana vielä 96-vuotiaana. Hänen lasketaan kaataneen elämänsä aikana 66 hirveä ja kolme karhua. Harala kirjoitti viisi kaunokirjallista metsästysaiheista teosta, viimeisen 90 vuoden iässä. == Teoksia == * Hirvihaukkuja ja karhunajoja. Otava 1981 * Enkä minä saanut unikarhua : erätarinoita. Kuvitus Aarno Liuksiala. Otava 1985 * Erällä kotomailla ja erämaissa. Karisto 1992 * Mustan koiran matkassa. Omakustanne 1998 == Lähteet == Luokka:Suomalaiset kirjailijat Luokka:Vuonna 1913 syntyneet Luokka:Vuonna 2012 kuolleet Luokka:Suomalaiset metsänhoitajat Luokka:Suomalaiset metsästäjät
Neil Burger

Neil Burger (s. 1964 Connecticut Yhdysvallat) on yhdysvaltalainen elokuvaohjaaja. Hänet on palkittu mainoksista, musiikkivideoista ja dokumenteista. Hän on myös tehnyt tv-spotteja Amnesty Internationalille. Hänet palkittiin Woodstockin elokuvajuhlilla 2002 parhaasta ohjauksesta pitkien elokuvien sarjassa.WFF 2002 aidon haastattelun muotoon tehdystä elokuvasta Interview with the Assassin ==Filmografia== ===Ohjaajana=== *Interview with the Assassin, 2002 *Silmänkääntäjä (The Illusionist), 2006 *The Lucky Ones, 2008 *Rajaton (Limitless) (2011) *Bride Of Frankenstein (2012) *Divergent – Outolintu (2014) ===Käsikirjoittajana=== *Interview with the Assassin, 2002 *Silmänkääntäjä (The Illusionist), 2006 *The Lucky Ones, 2008 ==Lähteet== ==Aiheesta muualla== * Luokka:Yhdysvaltalaiset elokuvaohjaajat Luokka:Vuonna 1964 syntyneet Luokka:Elävät henkilöt
Föreningarna Nordens Ungdomsförbund

Föreningarna Nordens Ungdomsförbund (FNUF) on Pohjoismaiden yhteistyöliittojen kokoava elin. Sen tehtävänä on koordinoida näiden liittojen välistä yhteistyötä ja edistää tiedonkulkua liittojen välillä. FNUF:n jäsenjärjestö Suomessa on Pohjola-Nordenin Nuorisoliitto. Pohjola-Nordenin Nuorisoliiton tiloissa Helsingissä sijaitsee FNUF:n sihteeristö. FNUF julkaisee kaksi kertaa vuodessa ilmestyvää jäsenlehteä, sekä järjestää ja tukee erilaisia Pohjoismaisia tapahtumia. == Aiheesta muualla == * FNUF - Föreningarna Nordens Ungdomsförbund Luokka:Nuorisojärjestöt
Orehovo-Zujevo

Orehovo-Zujevo () on kaupunki Moskovan alueella Venäjällä, 80 kilometriä Moskovasta itään Kljazma-joen varrella. Kaupungin pinta-ala on 170,51 neliökilometriä ja vuonna 2010 siellä asui 120 620 henkeä. thumb|left|220px|Vanha tekstiilitehtaan talo Kaupunki oli 1800-luvulla Venäjän kolmanneksi suurin tekstiilien valmistajakaupunki Moskovan ja Pietarin jälkeen. Kaupunki perustettiin virallisesti vasta vuonna 1917, kun Orehovon, Zujevon ja Nikolskin kylät yhdistyivät. == Tunnettuja asukkaita == *Anna Pavlova, voimistelun olympiamitalisti ==Lähteet== ==Aiheesta muualla== * http://www.ozmo.ru/ Luokka:Moskovan alueen kaupungit
Sissiretki surman suuhun

Sissiretki surman suuhun on Onni Palasteen kirjoittama sotaromaani. Kirja kertoo vänrikki Hännisen johtamasta kaukopartiosta, joka osin jalkaisin, osin lentokuljetuksin lähtee aivan jatkosodan alkupäivinä Rukajärven suunnan erämaihin ja Muurmannin radalle tiedustelu- ja tuhoamistehtäviin. Laajamittainen kaukopartiotoiminta, jossa lentokuljetukset ja radioyhteydet näyttelivät merkittävää osaa, oli vielä tuolloin uutta, ja oman värinsä partiolle antoivat suomalaisten palveluksessa olevat tiedustelijat, partion matkassa niikuttava vanha ukko, joka jo rauhan aikana oli liikkunut Rukajärven taholla vakoilutehtävissä, ja asemamies, joka jyristeli resiinallaan Muurmannin radalla. Nälkä ja uupumus, vanginsieppaukset, räjäytystehtävät, läpimurrot vihollisen saarrostusrenkaista ja kosketukset paikalliseen väestöön rakentuvat jännittäväksi tarinaksi kaukopartiotoiminnasta, jonka tulokset vaikuttivat suuresti Omelian mottitaisteluihin. Luokka:Vuoden 1985 kirjat Luokka:Onni Palasten teokset Luokka:Sotaromaanit
I Surrender

I Surrender on hard rock -yhtye Rainbow’n kappale vuonna 1981 ilmestyneeltä albumilta Difficult to Cure. Kappale on Russ Ballardin käsialaa. Se julkaistiin singlenä ja Jealous Lover -EP:llä. Singlejulkaisun B-puolena oli Difficult to Cure -albumillakin oleva kappale ”Vielleicht das nächster Zeit (Maybe the Next Time)”. ”I Surrender” on Rainbow’n menestyneimpiä kappaleita. Solistina oli tuolloin myöhemmin Deep Purplessa vaikuttanut Joe Lynn Turner. Markku Aro on levyttänyt sävelmän nimellä "Ensi kertaa". Luokka:Vuoden 1981 kappaleet Luokka:Rainbow’n kappaleet
Minä, desantti

Minä, desantti on Onni Palasteen kirjoittama sotaromaani vuodelta 1970. Luokka:Vuoden 1970 kirjat Luokka:Onni Palasten teokset
Kärkikomppania

Kärkikomppania on Eino Pietolan kirjoittama sotaromaani. Teos on ilmestynyt myös yhteisniteessä Korpisotaa Vienan Karjalassa (2001), jossa on lisäksi Pietolan teokset Korpisoturit ja Läpimurto länteen. Luokka:Vuoden 1979 kirjat Luokka:Eino Pietolan teokset
Graeme Brewer

Graeme Brewer (1. joulukuuta 1958 Tamarama, Uusi Etelä-Wales) on australialainen entinen uimari ja olympiamitalisti. Vuoden 1980 kesäolympialaisissa Brewer voitti pronssia 200 metrin vapaauinnissa. Hän voitti urallaan yhteensä kolmetoista Australian mestaruutta, sekä kuusi mitalia Kansainyhteisön kisoista. Hän toimii nykyisin uimavalmentajana vaimonsa Narellen kanssa. == Lähteet == Luokka:Australialaiset uimarit Luokka:Australialaiset olympiamitalistit Luokka:Vuonna 1958 syntyneet Luokka:Elävät henkilöt
Sotavangit Suomessa 1941–1944

Sotavangit Suomessa 1941–1944 on Eino Pietolan kirjoittama sotadokumentti. Teos perustuu asiakirjalähteisiin 64 188 venäläisen sotavangin kohtalosta Suomessa vuosina 1941–1944. Kirjassa kerrotaan, kuinka sotavankiasioiden hoito Suomessa järjestettiin, mikä oli suojeluskuntien rooli siinä, mihin ja miten vankileirejä perustettiin. Pietola kertoo sotavankien käytöstä työvoimana, vankien huonosta asemasta – nälästä, sairauksista ja joukkokuolemista, vankien ja siviilien suhteista sekä leireillä käytetyistä rangaistusmuodoista. Pietola kertoo asiakirjojen pohjalta heimoaatteen toteuttamisesta Karjalan kannaksella ja siihen liittyneestä suomalaisten harjoittamasta rotuerottelusta, samoin kuin sotavankien palauttamisesta Neuvostoliittoon sekä jälkiselvittelyistä valvontakomission kanssa. Teos sisältää runsaasti kuvamateriaalia ja asiakirjaliitteitä. ==Teoksen kritiikkiä== Pietolan kirjan on arvioinut esimerkiksi historioitsija Hannu Rautkallio asenteelliseksi. Rautkallion mukaan kirja sisältää suoranaisia virheitä. Oikeustieteen tohtori Jukka Lindstedt on maininnut Pietolan kirjassaan esittämiä arvioita ja johtopäätöksiä perättömiksi ja virheellisiksi. ==Lähteet== Luokka:Toisen maailmansodan sotarikokset Luokka:Kirjat Suomen historiasta Luokka:Eino Pietolan teokset Luokka:Vuoden 1987 kirjat Luokka:Suomalaiset sotahistorian tietokirjat Luokka:Vankileirit Suomessa 1939–1945